Folketing
1997-12-03

Jeg er naturligvis glad for, at statsministeren stiller mig så mange spørgsmål i spørgetiden, men formen tillader ikke rigtig, hr. statsminister, at jeg svarer på disse spørgsmål ved denne lejlighed. Jeg vil derimod meget opfordre statsministeren til at svare på de spørgsmål, som vi andre stiller. Det er ligesom det, der er meningen med spørgetiden. Og mit spørgsmål er simpelt hen, om statsministeren vil henvende sig til kommissionsformanden for at få uddybet, hvad det er for planer, han har liggende i sin skrivebordsskuffe. Det kunne jo være, at det var planer, som gik ud på at dele boet, således at de lande, der vil have en videre integration, laver en traktat om det, og således at vi andre som Sverige, England - Norge er jo allerede ude, der kan være andre - ja, de kunne jo så forlade EU. Det var da en mulig løsning, og hvis den indgår i Santers planer - det kunne jo godt være, det var det, han i virkeligheden har i tankerne - ville det være en fornuftig løsning, en rimelig løsning på problemet.